pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ผลสำรวจความต้องการของประชาชน ปี พ.ศ. 2564
วันศุกร์ที่ 29 มกราคม 2564
ผลสํารวจความต้องการของประชาชน ปี พ.ศ. 2564
วันเสาร์ที่ 23 มกราคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ผลสํารวจความต้องการของประชาชน ประจําปี 2564 พบว่า ประชาชนส่วนใหญ่ ร้อยละ 45.5 พึงพอใจต่อรัฐบาลในการแก้ปัญหาต่างๆ ในระดับมาก-มากที่สุด ร้อยละ 47.2 เชื่อมั่นต่อการดําเนินงานของรัฐบาลในระดับมาก-มากที่สุด ส่วนความต้องการของประชาชน 5 อันดับแรก คือ ควบคุมราคาสินค้าและลดค่าน้ําค่าไฟ เพิ่มมาตรการสวัสดิการต่างๆ เช่น คนละครึ่ง เบี้ยยังชีพ แก้ปัญหาด้านการเกษตร แก้ปัญหาว่างงาน และ ชดเชยรายได้ที่สูญเสียจากการระบาดของโรคโควิด-19 โดยการสํารวจครั้งนี้เป็นการสัมภาษณ์ประชาชนอายุ 15 ปีขึ้นไป 46,600 คน ในทุกจังหวัดทั่วประเทศ ระหว่างวันที่ 23 พ.ย. – 8 ธ.ค. 2563 ซึ่งรัฐบาลจะนําไปเป็นข้อมูลในการวางแผนนโยบายที่ตอบสนองต่อความต้องการของประชาชนต่อไป
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 43-1/2564
วันศุกร์ที่ 29 มกราคม 2564
การประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 43-1/2564
ปลัดฯ กอบชัย เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 43-1/2564
วันนี้ (29 มกราคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 43-1/2564 โดยมี นายภานุวัฒน์ ตริยางกูรศรี รองปลัดกระทรวงอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม นายสหวัฒน์ โสภา ผู้ช่วยปลัดกระทรวงอุตสาหกรรม และคณะผู้บริหาร เข้าร่วม ณ ห้องประชุม อก. 1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-นายกรัฐมนตรีวอนสังคมช่วยกันเฝ้าระวังการ์ดอย่าตก  เน้นคลายล็อกดาวน์บางพื้นที่มุ่งเน้นพัฒนาเศรษฐกิจเดินหน้าต่อไป
วันศุกร์ที่ 29 มกราคม 2564
นายกรัฐมนตรีวอนสังคมช่วยกันเฝ้าระวังการ์ดอย่าตก  เน้นคลายล็อกดาวน์บางพื้นที่มุ่งเน้นพัฒนาเศรษฐกิจเดินหน้าต่อไป
นายกรัฐมนตรีวอนสังคมช่วยกันเฝ้าระวังการ์ดอย่าตก  เน้นคลายล็อกดาวน์บางพื้นที่มุ่งเน้นพัฒนาเศรษฐกิจเดินหน้าต่อไป
วันนี้ (29 มกราคม 2564) เวลา 11.30 น. ณ บริเวณทางเชื่อมตึกไทยคู่ฟ้าและตึกสันติไมตรี ทําเนียบรัฐบาลพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์สื่อ ภายหลังการประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ครั้งที่ 2/2564 ผ่านระบบ Video Conference สรุปสาระสําคัญ ดังนี้
นายกรัฐมนตรีกล่าวขอบคุณประชาชนที่ติดตามข่าวสารในการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ซึ่งรัฐบาลต้องปรับมาตรการต่าง ๆ อย่างต่อเนื่อง ทั้งมาตรการสกัดกั้นควบคุมป้องกันการแพร่ระบาด การรักษาการพยาบาล การจัดตั้งโรงพยาบาลสนาม ซึ่งอยู่ในเกณฑ์ที่สามารถรับมือควบคุมได้อยู่ ด้วยการตรวจหาเชื้อในวงกว้างเชิงรุกมากยิ่งขึ้น เพื่อนําเข้าสู่ในระบบการควบคุมรักษาป้องกันการแพร่ระบาดและการประเมินสถานการณ์อย่างใกล้ชิด รวมทั้งเข้มงวดกวดขันจากการกระทําความผิดจากการลักลอบการเล่นการพนันบอลต่าง ๆ นั้น ได้มีการติดตามจับกุมดําเนินคดีต่อไป ดังนั้น จําเป็นต้องอาศัยความร่วมมือของทุกภาคส่วนร่วมกัน ในฐานะที่ต้องทํางานร่วมกัน
นายกรัฐมนตรี กล่าวว่า การจัดหาวัคซีน ซึ่งวันนี้ได้มีการเจรจาคาดว่า จะได้รับตามกําหนดเวลา ยังต้องกําหนดกันว่าจะฉีดกันอย่างไร ซึ่งทุกคนก็มีสิทธิในการเข้าถึงเข้าถึงวัคซีนทุกคน รวมทั้งการถ่ายทอดเทคโนโลยีผลิตในประเทศไทย ซึ่งในวันข้างหน้าอาจจะมีการเพิ่มการผลิตวัคซีนตัวอื่นๆ สิ่งสําคัญคือ ทุกคนต้องปฏิบัติตัวตามมาตรการอย่างเคร่งครัดตั้งการ์ดไว้สูง ยังต้องระวังเหมือนเดิม ประเทศยังสนับสนุนการพัฒนาวัคซีน งบวิจัยและพัฒนากับสถาบันทางการแพทย์ รวมทั้งสนับสนุนบริษัทอื่นๆในการที่จะรับวัคซีน ไม่ใช่เฉพาะวัคซีน covid อย่างเดียว เพื่อประโยชน์ในเรื่องของการผลิตวัคซีนอื่น ๆ ด้วย ในอนาคต
นายกรัฐมนตรี กล่าวถึงมาตรการผ่อนคลาย ปรับระดับของจังหวัดต่างๆ ในพื้ที่ 4 ระดับ รวมทั้งการเปิดสถานที่ทําการ การเปิดโรงเรียน ซึ่งต้องขอความร่วมมือทุกคน พร้อมทั้งจะให้มีสายตรวจมากขึ้นในการตรวจสอบสถานที่ที่มีความเสี่ยง หากไม่ปฏิบัติตามมาตรการ ต้องถูกดําเนินการโดยเด็ดขาด นายกรัฐมนตรียังกําชับว่า การผ่อนคลายในสถานประกอบการธุรกิจเพื่อให้เกิดความปกติของประชาชนโดยรวมแต่ทุกคนต้องระมัดระวังตัวเองให้มากที่สุดสิ่งสําคัญที่สุดคืออย่าปกปิด ขอให้เฝ้าระวังในสถานที่มีการผ่อนคลายไปบ้างแล้ว ต้องระมัดระวังมากที่สุด ทั้งการดื่มสุรา ต้องระวังตัวเองให้มากขึ้น ขอให้รักตัวเอง รักครอบครัวและคนอื่นๆ
.......................
กลุ่มประชาสัมพันธ์และเผยแพร่
รัฐบาลไทย-ข่าวทำเนียบรัฐบาล-กรมบัญชีกลางชี้แจง!! กรณีการเร่งรัดเบิกจ่ายงบประมาณที่ได้รับอนุมัติให้ขยายเวลาเบิกจ่ายเงิน และการใช้จ่ายเงินที่ได้รับอนุมัติให้ขยายเวลาเก็บรักษาเงิน กรณีการก่อสร้างโรงพยาบาล
วันศุกร์ที่ 29 มกราคม 2564
กรมบัญชีกลางชี้แจง!! กรณีการเร่งรัดเบิกจ่ายงบประมาณที่ได้รับอนุมัติให้ขยายเวลาเบิกจ่ายเงิน และการใช้จ่ายเงินที่ได้รับอนุมัติให้ขยายเวลาเก็บรักษาเงิน กรณีการก่อสร้างโรงพยาบาล
จากกรณีมีการเสนอข่าวระบุว่าประธานชมรมแพทย์ชนบท เผยระเบียบ ว.318 กระทบโครงการก่อสร้างอาคารของโรงพยาบาลทั่วประเทศ โดยอ้างว่ากระทรวงการคลังได้มีนโยบายรัดเข็มขัด โดยการรีดงบประมาณที่ตกค้างจากทุกหน่วยงานนํามากองคืนที่งบกลาง
นางนิโลบล แวววับศรี รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า จากกรณีที่มีการเสนอข่าวที่ระบุว่า “ประธานชมรมแพทย์ชนบท เผยระเบียบ ว.318 กระทบโครงการก่อสร้างอาคารของโรงพยาบาลทั่วประเทศ โดยอ้างว่ากระทรวงการคลังได้มีนโยบายรัดเข็มขัด โดยการรีดงบประมาณที่ตกค้างจากทุกหน่วยงานนํามากองคืนที่งบกลาง ซึ่งหนึ่งในนั้นคืองบก่อสร้างที่กันเงินไว้และไม่สามารถสร้างเสร็จหรือเบิกจ่ายได้ทันในวันที่ 30 กันยายน 2563 โดยหนังสือสั่งการฉบับดังกล่าวเรียกว่า “ว 318” ซึ่งได้กําหนดกฎเหล็กไว้ว่า โครงการในปีงบ 2555 – 2562 ที่ทําไม่แล้วเสร็จในวันที่ 30 กันยายน 2563 งบประมาณนั้นจะถูกพับไป โดยไม่สามารถขอกันงบได้อีก ส่งผลให้โครงการก่อสร้างของหลายสิบโรงพยาบาลต้องหยุดชะงัก” นั้น
กรมบัญชีกลางขอชี้แจงว่า พระราชบัญญัติวิธีการงบประมาณ พ.ศ. 2502 และที่แก้ไขเพิ่มเติม และระเบียบการเบิกจ่ายเงินจากคลัง การเก็บรักษาเงินและการนําเงิน ส่งคลัง พ.ศ. 2551 กําหนดให้กระทรวงการคลัง โดยกรมบัญชีกลาง สามารถพิจารณาอนุญาตให้ส่วนราชการขยายระยะเวลาการเบิกจ่ายเงินงบประมาณเพื่อดําเนินการตามภารกิจได้อย่างต่อเนื่อง อย่างไรก็ดี ต่อมาพระราชบัญญัติวิธีการงบประมาณ พ.ศ. 2561 บัญญัติให้หน่วยงานของรัฐที่ได้รับจัดสรรงบประมาณ และได้กันเงินไว้เบิกเหลื่อมปี หรือได้รับอนุญาตจากกระทรวงการคลังให้ขยายเวลาเบิกจ่ายเงินงบประมาณ ปี พ.ศ. 2555-2562 จะต้องดําเนินการเบิกจ่ายงบประมาณให้แล้วเสร็จภายในวันที่ 30 กันยายน 2563 หากเบิกจ่ายไม่ทันระยะเวลาดังกล่าว งบประมาณนั้นต้องถูกพับไปโดยผลของกฎหมาย ซึ่งในช่วงไตรมาสที่ 4 ของปีงบประมาณ พ.ศ. 2563 ปรากฏว่ายังมีส่วนราชการที่เบิกจ่ายงบประมาณปี พ.ศ. 2555 - พ.ศ. 2562 ไม่แล้วเสร็จอีกเป็นจํานวนมาก กรมบัญชีกลางจึงมีหนังสือ ด่วนที่สุด ที่ กค 0402.5/ ว 318 ลงวันที่ 14 กรกฎาคม 2563 แจ้งเวียนเพื่อให้ส่วนราชการทราบและเร่งรัดการเบิกจ่ายงบประมาณให้แล้วเสร็จภายในวันที่ 30 กันยายน 2563 เพื่อมิให้งบประมาณของส่วนราชการถูกพับไปโดยผลของกฎหมายตามที่พระราชบัญญัติวิธีการงบประมาณ พ.ศ. 2561 กําหนด หนังสือเวียนดังกล่าวจึงไม่ใช่กรณีที่กระทรวงการคลังมีคําสั่งเรียกงบประมาณกลับคืนไปเป็นงบกลางตามที่เป็นข่าว
รัฐบาลไทย-ข่าวทำเนียบรัฐบาล-​รัฐบาลออกมาตรการเยียวยาแรงงานในระบบประกันสังคม มาตรา 33
วันศุกร์ที่ 29 มกราคม 2564
​รัฐบาลออกมาตรการเยียวยาแรงงานในระบบประกันสังคม มาตรา 33
​รัฐบาลออกมาตรการเยียวยาแรงงานในระบบประกันสังคม มาตรา 33
วันพุธที่ 27 มกราคม พ.ศ. 2564 นายทศพล กฤตวงศ์วิมาน เลขาธิการสํานักงานประกันสังคม สํานักงานประกันสังคม กระทรวงแรงงาน มีมาตรการเยียวยาช่วยเหลือผู้ประกันตนมาตรา 33 โควิดรอบใหม่ ดังนี้
1. ลดอัตราเงินสมทบ เป็นเวลา 3 เดือน เพื่อแบ่งเบาภาระค่าใช้จ่ายของผู้ประกันตนมาตรา 33 ในการจ่ายเงินสมทบ ดังนี้
-จากร้อยละ 5 เหลือร้อยละ 3 (มกราคม 2564)
-จากร้อยละ 3 เหลือร้อยละ 0.5 (กุมภาพันธ์-มีนาคม 2564)
2. ออกกฎกระทรวงการได้รับประโยชน์ทดแทนกรณีว่างงานเนื่องจากมีเหตุสุดวิสัย อันเกิดจากการระบาดของโรคติดต่ออันตรายตามกฎหมายว่าด้วยโรคติดต่อ พ.ศ. 2563 กําหนดให้ลูกจ้างซึ่งเป็นผู้ประกันตนที่มีสิทธิได้รับประโยชน์ทดแทนกรณีว่างงานเนื่องจากมีเหตุสุดวิสัยและหน่วยงานของรัฐสั่งปิดพื้นที่เพื่อป้องกันการระบาดของโรคติดต่ออันตรายตามกฎหมายว่าด้วยโรคติดต่อเป็นผลกระทบให้ลูกจ้างซึ่งเป็นผู้ประกันตนไม่ได้ทํางานและไม่ได้รับค่าจ้างในระหว่างนั้น โดยให้ลูกจ้างดังกล่าวซึ่งไม่ได้รับค่าจ้างมีสิทธิได้รับประโยชน์ทดแทนในกรณีว่างงานในอัตราร้อยละ 50 ของค่าจ้างรายวัน โดยให้ได้รับตลอดระยะเวลาที่รัฐบาลหรือหน่วยงานของรัฐสั่งปิดพื้นที่ มีสิทธิได้รับประโยชน์ทดแทนกรณีว่างงานเนื่องจากมีเหตุสุดวิสัยทุกครั้งรวมกันไม่เกิน 90 วัน
3. ดูแลผู้ประกันตนที่ติดเชื้อโควิด-19 หากแพทย์ประเมินอาการแล้วสงสัยว่าเข้าข่ายป่วย โรคโควิด-19 แพทย์จะส่งตรวจโดยผู้ประกันตนไม่ต้องเสียค่าใช้จ่าย สามารถเข้ารับการรักษา ใน รพ. ตามสิทธิประกันสังคม ตลอดจนการส่งต่อเพื่อการรักษา รวมถึงได้รับเงินทดแทนการขาดรายได้เนื่องจากถูกกักตัวและการหยุดงานเพื่อการรักษาตัว คนต่างด้าวสิทธิในการลาป่วยโดยได้รับค่าจ้างจากนายจ้าง 30 วันทํางานตามกฎหมายคุ้มครองแรงงาน หากต้องหยุดงานตามคําสั่งแพทย์ต่อไปอีก ประกันสังคมจะจ่ายเงินทดแทนการขาดรายได้ในอัตราร้อยละ 50 ของค่าจ้าง ไม่เกิน 90 วันต่อครั้ง
4. เพิ่มสิทธิการตรวจคัดกรองเชิงรุก โดยออกประกาศคณะกรรมการการแพทย์ตามพระราชบัญญัติประกันสังคม เรื่อง หลักเกณฑ์ และอัตราค่าบริการทางการแพทย์กรณีคัดกรองการติดเชื้อไวรัส โคโรนา 2019 หรือโรคโควิด 19 (Coronavirus Disease 2019 (COVID-19) เชิงรุกในสถานประกอบการ สําหรับจังหวัดที่เป็นพื้นที่ควบคุมสูงสุด
....................................................................................................................
รัฐบาลไทย-ข่าวทำเนียบรัฐบาล-ตากใบโมเดล
วันศุกร์ที่ 29 มกราคม 2564
ตากใบโมเดล
รมช.ธรรมนัส ติดตามการดําเนินงานโครงการพัฒนาการเกษตรแบบครบวงจรในพื้นที่อําเภอตากใบ “ตากใบโมเดล” เพื่อพัฒนาอําเภอตากใบให้เป็นพื้นที่ตัวอย่างพร้อมเป็นต้นแบบให้กับพื้นที่อื่น ๆ ต่อไป
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลัง เป็นประธานการประชุมติดตามการดําเนินงาน โครงการพัฒนาการเกษตรแบบครบวงจรในพื้นที่อําเภอตากใบ “ตากใบโมเดล” ณ ศูนย์ศึกษาการพัฒนาพิกุลทอง อันเนื่องมาจากพระราชดําริ จ.นราธิวาส ว่า กระทรวงเกษตรและสหกรณ์ ได้เล็งเห็นว่าอําเภอตากใบ เป็นพื้นที่ที่มีศักยภาพสูงในการพัฒนาทางด้านการเกษตร มีพื้นที่ชลประทาน และทรัพยากรดินที่เหมาะสมต่อการเพาะปลูก ทางด้านการใช้ประโยชน์ที่ดิน พบว่า มีการปลูกยางพารา ร้อยละ 13.43 ปาล์มน้ํามัน ร้อยละ 11.44 ไม้ผลผสม ร้อยละ 5.56 มะพร้าว ร้อยละ 5.85 และนาข้าว ร้อยละ 17.07 นอกจากนี้ อําเภอตากใบยังเป็นแหล่งปลูกข้าวหอมมะลิกระดังงา ที่ตําบลเกาะสะท้อน ซึ่งเป็นข้าวพันธุ์พื้นเมืองของอําเภอตากใบ อีกทั้งยังมีสินค้าทางการประมงที่ขึ้นชื่อ คือ ปลากุเลาเค็ม มีการผลิตด้านปศุสัตว์ที่มีคุณภาพ และยังเป็นอําเภอที่มีพื้นที่ติดต่อกับประเทศมาเลเซีย สามารถรวบรวมขายส่งสินค้าทางการเกษตรในพื้นที่ในอําเภอตากใบและรอบนอก เพื่อเพิ่มมูลค่าและรายได้ให้กับเกษตรกรในพื้นที่ได้อย่างดี
“เพื่อเป็นการพัฒนาพื้นที่อําเภอตากใบอย่างครบวงจร ตั้งแต่ระดับครัวเรือนไปสู่การผลิตในเชิงพาณิชย์ จําเป็นต้องมีการบริหารจัดการพัฒนาพื้นที่อย่างเป็นระบบ โดยการบูรณาการจากทุกภาคส่วน เริ่มตั้งแต่การพัฒนาโครงสร้างพื้นฐานทางด้านการเกษตร เช่น ทรัพยากรดิน/น้ํา พัฒนาอาชีพ พัฒนาคุณภาพสินค้า ส่งเสริมการผลิตสินค้าทางการเกษตร เพื่อมุ่งหวังให้เกษตรกรและประชาชนในพื้นที่มีความเป็นอยู่ที่ดีขึ้น และพัฒนาอําเภอตากใบให้เป็นพื้นที่ตัวอย่าง ในการพัฒนาพื้นที่ขยายผลโครงการพระราชดําริ อย่างเป็นรูปธรรมและสามารถเป็นต้นแบบให้กับพื้นที่อื่น ๆต่อไป” ร้อยเอก ธรรมนัส กล่าว
ทั้งนี้ อําเภอตากใบ จังหวัดนราธิวาส มีเนื้อที่ 174,797 ไร่ เป็นพื้นที่การเกษตร 89,627 ไร่ คิดเป็นร้อยละ 72 ของพื้นที่ แยกเป็นด้านพืช ด้านปศุสัตว์ และด้านการประมง มีแม่น้ําสําคัญ คือ แม่น้ํานรา ซึ่งอําเภอตากใบนั้น มีการพัฒนาด้านการเกษตรจนถึงด้านการตลาดแบบครบวงจร และที่สําคัญยังเป็นที่ตั้งของโครงการพระราชดําริที่สําคัญ เช่น พื้นที่ศูนย์ศึกษาการพัฒนาพิกุลทอง อันเนื่องมาจากพระราชดําริ ได้แก่ โครงการหมู่บ้านปศุสัตว์ – เกษตรมูโนะ โครงการพัฒนาพื้นที่บ้านโคกอิฐ – โคกใน ยูโย โคกงู โคกกระท่อม และพื้นที่ขยายผลอื่น ๆ ซึ่งเป็นพื้นที่ต้นแบบของโครงการพระราชดําริ สามารถนําผลสําเร็จของโครงการมาเป็นแบบอย่าง และขยายผลในการพัฒนาพื้นที่ได้อย่างมีประสิทธิภาพ
รัฐบาลไทย-ข่าวทำเนียบรัฐบาล-คณะกรรมการแก้ไขปัญหาโครงการฝายราษีไศล มีมติเห็นชอบจัดสรรงบประมาณให้ดำเนินการจ่ายชดเชย
วันศุกร์ที่ 29 มกราคม 2564
คณะกรรมการแก้ไขปัญหาโครงการฝายราษีไศล มีมติเห็นชอบจัดสรรงบประมาณให้ดําเนินการจ่ายชดเชย
คณะกรรมการแก้ไขปัญหาโครงการฝายราษีไศล มีมติเห็นชอบจัดสรรงบประมาณให้ดําเนินการจ่ายชดเชยแก่พื้นที่ที่ได้รับผลกระทบ
คณะกรรมการแก้ไขปัญหาโครงการฝายราษีไศล มีมติเห็นชอบจัดสรรงบประมาณให้ดําเนินการจ่ายชดเชยแก่พื้นที่ที่ได้รับผลกระทบ
นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ ได้รับมอบหมายจากรัฐมนตรีว่าการกระทรวงเกษตรและสหกรณ์ (ดร.เฉลิมชัย ศรีอ่อน) เป็นประธานการประชุมคณะกรรมการแก้ไขปัญหาโครงการฝายราษีไศล ครั้งที่ 1/2564 ณ ห้องประชุมกระทรวงเกษตรและสหกรณ์ โดยที่ประชุมได้มีมติเห็นชอบให้จ่ายค่าชดเชยพื้นที่ที่ได้รับกระทบจากโครงการฝายราษีไศล ในพื้นที่ 3 จังหวัด ได้แก่ จังหวัดศรีสะเกษ สุรินทร์ และร้อยเอ็ด โดยพิจารณาจาก 1) ผลการพิจารณาเห็นชอบการพิจารณาอุทธรณ์การทําประโยชน์ในลักษณะท้องถิ่นที่ถูกต้องตามหลักเกณฑ์มติคณะรัฐมนตรีเมื่อวันที่ 1 กุมภาพันธ์ 2543 ตามหลักเกณฑ์และแนวทางการพิจารณาพิพากษาของศาลปกครองนครราชสีมา เมื่อวันที่ 27 เมษายน 2559 ตามความเห็นของคณะอนุกรรมการแก้ไขปัญหาผลกระทบจากโครงการฝายราษีไศล และ 2) ผลการพิจารณาเห็นชอบการพิจารณาอุทธรณ์การทําประโยชน์ในลักษณะท้องถิ่นถูกต้องตามหลักเกณฑ์มติคณะรัฐมนตรีเมื่อวันที่ 1 กุมภาพันธ์ 2543 ประกอบผลการประชุมร่วมระหว่างตัวแทนคณะกรรมการแก้ไขปัญหาผลกระทบจากโครงการฝายราษีไศลกับคณะทํางานพิจารณาคําร้องคัดค้านประกาศอําเภอ (ระดับอุทธรณ์) ทั้ง 3 จังหวัด เมื่อวันที่ 14 กรกฎาคม 2552 ตามความเห็นของคณะอนุกรรมการแก้ไขปัญหาผลกระทบจากโครงการฝายราษีไศล
ทั้งนี้ การจ่ายเงินค่าชดเชยให้แก่ราษฎรในพื้นที่ที่ได้รับผลกระทบจากโครงการราษีไศลดังกล่าว กระทรวงเกษตรฯ โดยกรมชลประทาน จะดําเนินการชดเชยจากกรอบงบประมาณเหลือจ่าย ซึ่งจะดําเนินการหลังตรวจสอบพิสูจน์สิทธิการครอบครองและทําประโยชน์ของผู้ที่ได้รับผลกระทบอย่างครบถ้วนแล้วต่อไป
รัฐบาลไทย-ข่าวทำเนียบรัฐบาล-การประชุมคณะกรรมการบริหารสถานการณ์การแพร่ระบาดของเชื้อโรคไวรัสโคโรนา 2019 (โควิด-19) ครั้งที่ 2/2564 ผ่านระบบการประชุมทางไกล (Video Conference)
วันศุกร์ที่ 29 มกราคม 2564
การประชุมคณะกรรมการบริหารสถานการณ์การแพร่ระบาดของเชื้อโรคไวรัสโคโรนา 2019 (โควิด-19) ครั้งที่ 2/2564 ผ่านระบบการประชุมทางไกล (Video Conference)
นางวรวรรณ ชิตอรุณ รองปลัดกระทรวงอุตสาหกรรม เข้าร่วมประชุมคณะกรรมการบริหารสถานการณ์การแพร่ระบาดของเชื้อโรคไวรัสโคโรนา 2019 (โควิด-19) ครั้งที่ 2/2564 ผ่านระบบการประชุมทางไกล (Video Conference) ณ ห้องประชุม อก 2 อาคารสํานักงานปลัดกระทรวงอุตสาหกรรม
วันนี้ (29 มกราคม 2564) เวลา 09.30 น. นางวรวรรณ ชิตอรุณ รองปลัดกระทรวงอุตสาหกรรม เข้าร่วมประชุมคณะกรรมการบริหารสถานการณ์การแพร่ระบาดของเชื้อโรคไวรัสโคโรนา 2019 (โควิด-19) ครั้งที่ 2/2564 ผ่านระบบการประชุมทางไกล (Video Conference) เพื่อทราบข้อกําหนดและประกาศที่เกี่ยวข้อง การรายงานสถานการแพร่ระบาดและผู้ติดเชื้อ การป้องกันการแพร่ระบาดของเชื้อโควิด – 19 ตามแนวชายแดน ความคืบหน้าการจัดหาและการเตรียมความพร้อมการให้บริการวัคซีนโควิค – 19 และการดําเนินการให้เป็นไปตามข้ออนุมติของนายกรัฐมนตรีตามการเสนอของคณะกรรมการเฉพาะกิจพิจารณาผ่อนคลายการบังคับใช้มาตรการป้องกันและยับยั้งการแพร่ระบาดของโรคติดเชื้อไวรัสโคโรนา 2019 (โควิด-19) โดยมีพลเอกประยุทธ์ จันทร์โอชา นายกรัฐมนตรี เป็นประธาน และหน่วยงานผู้แทนภาครัฐเข้าร่วมประชุมฯ ผ่านระบบการประชุมทางไกล (Video Conference) ณ ห้องประชุม อก 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-เคาะ! วงเงินบัตรทองปี 65 สองแสนล้านบาท
วันศุกร์ที่ 29 มกราคม 2564
เคาะ! วงเงินบัตรทองปี 65 สองแสนล้านบาท
...
มีข่าวดีมาบอก
กองทุนหลักประกันสุขภาพแห่งชาติ
ได้รับการจัดสรรงบประมาณ ปี 2565
จากการประชุม ครม. นัดล่าสุด
วงเงินรวมกว่า 201 แสนล้านบาทเลยทีเดียว
ซึ่งจะทําให้คนไทยทุกคนสามารถ
เข้าถึงบริการสาธารณสุขได้อย่างทั่วถึง
โดยมีรายการต่าง ๆ ดังนี้
.
1. ค่าบริการทางการแพทย์เหมาจ่ายรายหัว
.
2. ค่าบริการสาธารณสุขผู้ติดเชื้อเอชไอวี
และผู้ป่วยเอดส์ ผู้มีสิทธิจํานวน 445,964 คน
.
3. ค่าบริการผู้ป่วยไตวายเรื้อรัง
.
4. ค่าบริการเพื่อควบคุม ป้องกัน และรักษา
โรคเรื้อรัง ผู้มีสิทธิจํานวน 9,7,280 คน
(เบาหวาน ความดันโลหิตสูง จิตเวชเรื้อรัง)
.
5. ค่าบริการสาธารณสุขเพิ่มเติมสําหรับ
หน่วยบริการในพื้นที่กันดาร พื้นที่เสี่ยงภัย
และพื้นที่จังหวัดชายแดนภาคใต้ จํานวน 207 แห่ง
.
6. ค่าบริการสาธารณสุขสําหรับ
ผู้มีภาวะพึ่งพิงในชุมชน
.
7. ค่าบริการสาธารณสุขเพิ่มเติมสําหรับ
การบริการระดับปฐมภูมิ
ที่มีแพทย์ประจําครอบครัว(ทีม PHC)
.
8. ค่าบริการสาธารณสุขร่วมกับ
องค์กรปกครองส่วนท้องถิ่น
.
9. ค่าบริการสาธารณสุขสําหรับบริการ
กรณีโรคโควิด -19 เป้าหมายบริการ
ตรวจคัดกรอง และบริการรักษาพยาบาล
.
10. เงินช่วยเหลือเบื้องต้นผู้รับบริการ
และผู้ให้บริการเป้าหมาย 1,657 คน
.
11. ค่าบริการสร้างเสริมสุขภาพ
และป้องกันโรค เป้าหมาย 66,210,000 คน
.
รวมทั้ง งบประมาณบริหารงานสํานักงาน
หลักประกันสุขภาพแห่งชาติ (สปสช.)
.
โดยสิทธิประโยชน์ใหม่ที่ประชาชนจะได้รับ เช่น
การผ่าตัดปลูกถ่ายตับในผู้ป่วยโรคตับแข็ง
ระยะกลาง - ท้าย, การตรวจคัดกรองยีนส์
HLA-B*5801 ก่อนเริ่มยา Allopurinol
ในผู้ป่วยโรคเกาต์
.
นอกจากนี้ ยังเพิ่มรายการอุปกรณ์
Extracorporeal Membrane
ในการรักษาภาวะหัวใจ/ปอดล้มเหลวเฉียบพลัน
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กสร. ทยอยมอบของขวัญปีใหม่จากใจกระทรวงแรงงาน นายจ้าง-ลูกจ้างแฮปปี้ได้อบรมฟรี ช่วยคลายทุกข์ช่วง COVID
วันศุกร์ที่ 29 มกราคม 2564
กสร. ทยอยมอบของขวัญปีใหม่จากใจกระทรวงแรงงาน นายจ้าง-ลูกจ้างแฮปปี้ได้อบรมฟรี ช่วยคลายทุกข์ช่วง COVID
กรมสวัสดิการและคุ้มครองแรงงาน ทยอยมอบของขวัญปีใหม่จากใจ ก.แรงงาน ภายใต้แคมเปญ “ฝึกฟรี มีทักษะ ชนะอุบัติภัย ใส่ใจแรงงาน” นายจ้าง-ลูกจ้างแฮปปี้ได้อบรมฟรี ช่วยลดภาระค่าใช้จ่ายในช่วงวิกฤต COVID ทั้งยังได้ความรู้กลับไปพัฒนางานความปลอดภัยในสถานประกอบการ
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยหลังเป็นประธานเปิดการฝึกอบรมหลักสูตร “ความปลอดภัยในการทํางานที่อับอากาศ สําหรับผู้อนุญาต” รุ่นที่ 1 ในพื้นที่ภาคใต้ตอนล่าง ผ่านระบบสัญญาณภาพทางไกล (Video Conference) ว่า การอบรมนี้เป็นหนึ่งในของขวัญปีใหม่ 2564 ของกระทรวงแรงงานที่ นายสุชาติ ชมกลิ่น รัฐมนตรีว่าการกระทรวงแรงงานมีความตั้งใจมอบเป็นของขวัญให้แก่ พี่น้องผู้ใช้แรงงานทุกคน ทุกกลุ่ม ได้มีคุณภาพชีวิตที่ดียิ่งขึ้นภายใต้แนวคิด “รักจากใจแรงงานไทยสุขใจถ้วนหน้า” โดยให้กรมสวัสดิการคุ้มครองแรงงานจัดฝึกอบรมด้านความปลอดภัย อาชีวอนามัย และสภาพแวดล้อมในการทํางานให้กับลูกจ้าง-นายจ้างทั่วประเทศ ฟรี โดยมุ่งหวังให้นําความรู้ไปพัฒนางานด้านความปลอดภัยในการทํางานเพื่อลดอัตราการประสบอันตราย หรือเจ็บป่วยจากการทํางาน หรือไม่เกิดขึ้น
อธิบดี กสร. กล่าวเพิ่มเติมว่า การอบรมครั้งนี้เป็นการเสริมสร้างทักษะความรู้ในเรื่องความปลอดภัยในการทํางานที่อับอากาศ สําหรับผู้อนุญาต ซึ่งเป็นหลักสูตรหนึ่งที่กําหนดไว้ในกฎกระทรวงกําหนดมาตรฐานในการบริหารจัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับที่อับอากาศพ.ศ. 2562 สอดรับกับแนวคิดของกรม ที่มุ่งหวังพัฒนาคนให้มีความรู้มีสมรรถนะในการปฏิบัติงานอย่างปลอดภัย รวมทั้งสร้างการรับรู้มาตรการเชิงป้องกันให้มีความปลอดภัยในการทํางานในที่อับอากาศ โดยได้รับการสนับสนุนจากหน่วยฝึกอบรมที่ได้ขึ้นทะเบียนจากกรมในพื้นที่ภาคใต้ตอนล่างจัดอบรมให้ จํานวน 9 รุ่น ซึ่งจะเป็นของขวัญปีใหม่ที่เป็นประโยชน์ สร้างความสุข เพราะช่วยลดภาระค่าใช้จ่ายในช่วงวิกฤติ COVID-19 ให้กับนายจ้าง-ลูกจ้างในพื้นที่ได้เป็นอย่างดี ทั้งนี้ การอบรมภายใต้แคมเปญ“ฝึกฟรี มีทักษะ ชนะอุบัติภัย ใส่ใจแรงงาน” กรมจะทยอยจัดให้ครบตามเป้าหมาย 10,000 คน ภายในเดือนกุมภาพันธ์นี้ โดยให้ครอบคลุมพื้นที่ทั่วประเทศ และให้มีหลักสูตรที่หลากหลายคํานึงถึงทักษะความรู้ที่จําเป็นต่อการพัฒนางานด้านความปลอดภัยในการทํางานของสถานประกอบกิจการให้มากที่สุด
รัฐบาลไทย-ข่าวทำเนียบรัฐบาล-ประชาสัมพันธ์การลงทะเบียนเข้าร่วมโครงการเราชนะ
วันศุกร์ที่ 29 มกราคม 2564
ประชาสัมพันธ์การลงทะเบียนเข้าร่วมโครงการเราชนะ
ระหว่างวันที่ 29 ม.ค.– 12 ก.พ.2564 จะเปิดรับลงทะเบียนออนไลน์สําหรับประชาชนที่ไม่ได้ถือบัตรสวัสดิการแห่งรัฐและกลุ่มที่ไม่ได้อยู่ในระบบฐานข้อมูลแอปพลิเคชัน “เป๋าตัง” ในโครงการคนละครึ่งและเราเที่ยวด้วยกัน
นางสาวกุลยา ตันติเตมิท ผู้ตรวจราชการกระทรวงการคลัง รักษาราชการแทนผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าการดําเนินโครงการเราชนะว่า ในระหว่างวันที่ 29 มกราคม – 12 กุมภาพันธ์ 2564 จะมีการเปิดรับลงทะเบียนออนไลน์สําหรับกลุ่มประชาชนที่ไม่ได้ถือบัตรสวัสดิการแห่งรัฐและกลุ่มประชาชนที่ไม่ได้อยู่ในระบบฐานข้อมูลของแอปพลิเคชัน “เป๋าตัง” ในโครงการคนละครึ่งและเราเที่ยวด้วยกัน จะสามารถลงทะเบียนผ่านทาง www.เราชนะ.com เวลา 06.00 – 23.00 น. และสามารถตรวจสอบสถานะการได้รับสิทธิ์ได้ตั้งแต่วันที่ 8 กุมภาพันธ์ 2564 เป็นต้นไป
สําหรับกลุ่มประชาชนที่อยู่ในระบบฐานข้อมูลของแอปพลิเคชัน “เป๋าตัง” ในโครงการคนละครึ่งและเราเที่ยวด้วยกันที่ไม่ได้ยืนยันตัวตนภายในวันที่ 27 มกราคม 2564 ที่ประสงค์จะเข้าร่วมโครงการเราชนะ จะต้องดําเนินการลงทะเบียนออนไลน์ตามรายละเอียดที่ได้กล่าวไปแล้ว โดยประชาชนทั้ง 2 กลุ่มข้างต้นที่ผ่านการคัดกรองและตรวจสอบสิทธิ์จะสามารถทยอยได้รับวงเงินสิทธิ์ตั้งแต่วันที่ 18 กุมภาพันธ์ 2564 เป็นต้นไป และจะได้รับวงเงินสิทธิ์เพิ่มเป็นรายสัปดาห์ทุกวันพฤหัสบดีจนครบวงเงินสิทธิ์
สําหรับกลุ่มประชาชนที่อยู่ในระบบฐานข้อมูลของแอปพลิเคชัน “เป๋าตัง” ในโครงการคนละครึ่งและเราเที่ยวด้วยกันที่ยืนยันตัวตนสําเร็จภายในวันที่ 27 มกราคม 2564 ไม่ต้องลงทะเบียนออนไลน์ เนื่องจากข้อมูลของท่านจะถูกนําไปคัดกรองและตรวจสอบเพื่อพิจารณาสิทธิ์ในการเข้าร่วมโครงการเราชนะโดยอัตโนมัติ โดยสามารถตรวจสอบสถานะการได้รับสิทธิ์ได้ตั้งแต่วันที่ 5 กุมภาพันธ์ 2564 เป็นต้นไป และจะสามารถแสดงความประสงค์เพื่อรับวงเงินสิทธิ์ได้ ตั้งแต่วันที่ 18 กุมภาพันธ์ 2564 โดยท่านจะได้รับวงเงินสิทธิ์เพิ่มเป็นรายสัปดาห์ทุกวันพฤหัสบดีจนครบวงเงินสิทธิ์
สําหรับกลุ่มประชาชนที่ถือบัตรสวัสดิการแห่งรัฐไม่ต้องลงทะเบียนออนไลน์ เนื่องจากท่านจะได้รับวงเงินสิทธิ์อัตโนมัติ โดยจะได้รับวงเงินสิทธิ์ครั้งแรกในวันที่ 5 กุมภาพันธ์ 2564 และจะทยอยได้รับวงเงินสิทธิ์เพิ่มเติมเป็นรายสัปดาห์ทุกวันศุกร์จนครบวงเงินสิทธิ์
ทั้งนี้ โครงการเราชนะไม่ได้จํากัดจํานวนผู้ได้รับวงเงินสิทธิ์ ท่านสามารถลงทะเบียนผ่านทาง www.เราชนะ.com ได้ตลอดระยะเวลาและช่วงเวลาที่เปิดรับลงทะเบียนออนไลน์
สํานักงานเศรษฐกิจการคลัง
โทร. 0 2273 9020 ต่อ 3250 3423 3424 3425 3427 3429 3430 3431 และ 3444 (เฉพาะวันและเวลาราชการ)
Call Center ธนาคารกรุงไทย จํากัด (มหาชน) โทร. 0 2111 1144
รัฐบาลไทย-ข่าวทำเนียบรัฐบาล-การประชุมคณะทำงานกองทุนเพื่อการส่งเสริมการอนุรักษ์พลังงานของสำนักงานปลัดกระทรวงอุตสาหกรรม ครั้งที่ 1/2564
วันศุกร์ที่ 29 มกราคม 2564
การประชุมคณะทํางานกองทุนเพื่อการส่งเสริมการอนุรักษ์พลังงานของสํานักงานปลัดกระทรวงอุตสาหกรรม ครั้งที่ 1/2564
นายเดชา จาตุธนานันท์ ผู้ตรวจราชการกระทรวงอุตสาหกรรม เป็นประธานการประชุมคณะทํางานกองทุนเพื่อการส่งเสริมการอนุรักษ์พลังงานของสํานักงานปลัดกระทรวงอุตสาหกรรม ครั้งที่ 1/2564 ณ ห้องประชุมกองยุทธศาสตร์และแผนงาน ชั้น 6 อาคารสํานักงานปลัดกระทรวงอุตสาหกรรม
วันนี้ (29 มกราคม 2564) เวลา 10.00 น. นายเดชา จาตุธนานันท์ ผู้ตรวจราชการกระทรวงอุตสาหกรรม เป็นประธานการประชุมคณะทํางานกองทุนเพื่อการส่งเสริมการอนุรักษ์พลังงานของสํานักงานปลัดกระทรวงอุตสาหกรรม ครั้งที่ 1/2564 เพื่อพิจารณาโครงการที่จะขอรับการสนับสนุนเงินกองทุนเพื่อส่งเสริมการอนุรักษ์พลังงาน ประจําปีงบประมาณ 2564 จากสํานักงานบริหารกองทุนเพื่อส่งเสริมการอนุรักษ์พลังงาน โดยมีนายสหวัฒน์ โสภา ผู้ช่วยปลัดกระทรวงอุตสาหกรรม และคณะทํางานกองทุนฯ ร่วมประชุม ณ ห้องประชุมกองยุทธศาสตร์และแผนงาน ชั้น 6 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-เกษตรกรเฮ! ชดเชยลำไย – แก้ไขกระเทียมล้นตลาด
วันศุกร์ที่ 29 มกราคม 2564
เกษตรกรเฮ! ชดเชยลําไย – แก้ไขกระเทียมล้นตลาด
...
ผลจากโรคโควิด-19 และสภาพอากาศที่แปรปรวน
ทําให้ชาวสวนลําไยต้องเดือดร้อน
เพราะผลผลิตไม่ได้คุณภาพ เก็บเกี่ยวได้ช้ากว่าปกติ
และมีปริมาณมากจนล้นตลาด
.
ธกส. โดยความเห็นชอบของ ครม.
จึงได้ขยายโครงการเยียวยาชาวสวนลําไย
ไร่ละ 2,000 บาท ครัวเรือนละไม่เกิน 25 ไร่
ออกไปจากเดิมสิ้นสุด 31 ธ.ค. 63 เป็น 31 ม.ค. 64
ครอบคลุมชาวสวนลําไย 202,013 ครัวเรือน
.
ส่วนปัญหา “กระเทียม” ล้นตลาด
จะเข้มงวดการนําเข้าให้เป็นไปตามข้อตกลง
โดยปัจจุบันไทยผลิตได้ 80,000 ตัน
แต่บริโภค 170,000 ตัน
จึงต้องนําเข้า 60,000 ตัน
หากมีการลักลอบนําเข้า จะมีความผิด
จําคุกไม่เกิน 5 ปี ปรับไม่เกิน 100,000 บาท
.
นอกจากนี้ยังให้สินเชื่อดอกเบี้ยต่ํา
แก่สหกรณ์และกลุ่มเกษตรกร
เพื่อรับซื้อกระเทียมจากเกษตรกรมาเก็บไว้
เพื่อรอเวลาขายในช่วงที่ราคาดี
.
ส่วนในระยะยาวจะส่งเสริมให้ปลูกกระเทียมออร์แกนิค
และนําไปใช้สร้างนวัตกรรมทางอาหาร เพื่อเพิ่มมูลค่า
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ทส. ร่วมประชุมคณะกรรมการนโยบายป่าไม้แห่งชาติ ครั้งที่ 1/2564
วันศุกร์ที่ 29 มกราคม 2564
ทส. ร่วมประชุมคณะกรรมการนโยบายป่าไม้แห่งชาติ ครั้งที่ 1/2564
ทส. ร่วมประชุมคณะกรรมการนโยบายป่าไม้แห่งชาติ ครั้งที่ 1/2564
ทส. ร่วมประชุมคณะกรรมการนโยบายป่าไม้แห่งชาติ ครั้งที่ 1/2564
วันนี้ (29 มกราตม 2564)​ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายจตุพร บุรุษพฒน์ ปลัดกระทรวงฯ และผู้บริหารระดับสูงในสังกัดกระทรวงฯ ที่เกี่ยวข้อง ร่วมประชุมคณะกรรมการนโยบายป่าไม้แห่งชาติ ครั้งที่ 1/2564
โดยมี พลเอก ประวิตร วงษ์สุวรรณ รองนายกรัฐมนตรี เป็นประธานการประชุมฯ ผ่านระบบ Video Conference ณ ห้องประชุมิ 301 ตึกบัญชาการ 1 ทําเนียบรัฐบาล โดยที่ประชุมได้รับทราบรายงานผลการศึกษาของคณะอนุกรรมการศึกษารายละเอียดและผลกระทบเกี่ยวกับการส่งออกไม้สักสวนป่าและไม้พะยูง และได้ให้ข้อสังเกตของคณะกรรมการฯเพื่อให้หน่วยงานดําเนินการต่อไป นอกจากนี้ ที่ประชุมฯ ยังได้พิจารณาเกี่ยวกับร่างแผนแม่บทพัฒนาการป่าไม้แห่งชาติ ซึ่งถ่ายทอดเชื่อมโยงจากบทบัญญัติของนโยบายป่าไม้แห่งชาติ โดยผ่านการรับฟังความคิดเห็นจากทุกภาคส่วนแล้ว เพื่อใช้เป็นแผนแม่บทของหน่วยงานต่างๆ เป็นแนวทางปฏิบัติให้บรรลุเป้าหมายตามที่นโยบายป่าไม้แห่งชาติกําหนดไว้ รวมทั้งได้เห็นชอบร่างพระราชกฤษฎีกากําหนดไม้หวงห้าม (ฉบับ..) พ.ศ. ... ซึ่งกําหนดให้ไม้กฤษณาเป็นไม้หวงห้าม ประเภท ก. ไม้หวงห้ามธรรมดา และกําหนดให้ไม้เทียนทะเลเป็นไม้หวงห้าม ประเภท ข. ไม้หวงห้ามพิเศษ อันเป็นการแก้ไขปัญหาการลักลอบตัดไม้กฤษณาและไม้เทียนทะเลที่ขึ้นตามป่าธรรมชาติ และปกปักษ์รักษาไม้กฤษณาและไม้เทียนทะเลให้คงอยู่ ทั้งนี้ ในการประชุมยังมีการนําเสนอให้ที่ประชุมทราบเกี่ยวกับประกาศของกระทรวงทรัพยากร ธรรมชาติและสิ่งแวดล้อม เรื่อง กําหนดที่ดินที่ได้รับอนุญาตให้ทําประโยชน์ตามประเภทหนังสือแสดงสิทธิเพื่อให้ไม้ที่ปลูกขึ้นในที่ดินดังกล่าวไม่เป็นไม้หวงห้าม พ.ศ. 2563 โดยในการพิจารณาที่ประชุมได้ให้ข้อสังเกต ของคณะกรรมการฯเพื่อให้หน่วยงานดําเนินการต่อไป
รัฐบาลไทย-ข่าวทำเนียบรัฐบาล-เฮ! ลดภาษีที่ดินและสิ่งปลูกสร้าง 90% ปี 2564
วันศุกร์ที่ 29 มกราคม 2564
เฮ! ลดภาษีที่ดินและสิ่งปลูกสร้าง 90% ปี 2564
...
มาแล้วครับ อีกหนี่งข่าวดีที่หลายคนรอคอย
มาตรการลดภาษีที่ดินและสิ่งปลูกสร้าง
และค่าธรรมเนียมการโอน – จํานองอสังหาริมทรัพย์
ที่ ครม. เห็นชอบ เพื่อบรรเทาภาระประชาชนในช่วงโควิดระบาด
.
แบ่งเป็น 2 มาตรการ ดังนี้
1.ลดภาษีที่ดินและสิ่งปลูกสร้าง พ.ศ. 2564
ในอัตรา 90% สําหรับที่ดินและสิ่งปลูกสร้าง
ที่เป็นพื้นที่เกษตรกรรม/ที่อยู่อาศัย/ใช้ประโยชน์อื่น ๆ
รวมถึงที่ดิน - ที่อยู่อาศัยที่ทิ้งไว้ว่างเปล่า ไม่ได้ทําประโยชน์
.
2.ลดค่าธรรมเนียมจดทะเบียนสิทธิและนิติกรรมสําหรับที่อยู่อาศัย
เช่น ค่าธรรมเนียมการโอน – จํานองอสังหาริมทรัพย์
เหลือ 0.01% เฉพาะการซื้อขายที่ดินพร้อมอาคาร
ประเภทบ้านเดี่ยว บ้านแฝด บ้านแถว หรืออาคารพาณิชย์
ที่มีราคาไม่เกิน 3 ล้านบาท
.
โดยทั้ง 2 มาตรการนี้จะมีผลบังคับใช้
นับถัดจากวันที่ประกาศในราชกิจจานุเบกษา
จนถึงวันที่ 31 ธันวาคม 2564
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สธ. ตรวจเยี่ยมโรงพยาบาลบางบัวทอง 2 โรงพยาบาลสนามของ จ.นนทบุรี
วันพฤหัสบดีที่ 7 มกราคม 2564
สธ. ตรวจเยี่ยมโรงพยาบาลบางบัวทอง 2 โรงพยาบาลสนามของ จ.นนทบุรี
ปลัดกระทรวงสาธารณสุข ตรวจเยี่ยมโรงพยาบาลบางบัวทอง 2 เปิด Cohort ward 35 เตียงดูแลผู้ติดเชื้อโควิด 19 และเพิ่มอีก 100 เตียง เป็นโรงพยาบาลสนามเพิ่ม เตรียมรับผู้ติดเชื้อในจังหวัดนนทบุรีและข้างเคียงที่ไม่มีอาการหรือมีอาการน้อย
ปลัดกระทรวงสาธารณสุข ตรวจเยี่ยมโรงพยาบาลบางบัวทอง 2 เปิดCohort ward 35 เตียงดูแลผู้ติดเชื้อโควิด 19 และเพิ่มอีก 100 เตียง เป็นโรงพยาบาลสนามเพิ่ม เตรียมรับผู้ติดเชื้อในจังหวัดนนทบุรีและข้างเคียงที่ไม่มีอาการหรือมีอาการน้อย ผลการตรวจค้นหาเชิงรุกผู้ขาย 53 ตลาดในจังหวัดนนทบุรี รวม 3,500 คน ไม่พบผู้ติดเชื้อ
วันนี้ (7 มกราคม 2564) ที่โรงพยาบาลบางบัวทอง 2 จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า ในวันนี้ ได้มาตรวจเยี่ยมให้กําลังใจเจ้าหน้าที่โรงพยาบาลบางบัวทอง 2 ซึ่งเปิดCohort ward ที่ชั้น 2 อาคารผู้ป่วยนอก จํานวน 35 เตียง มีผู้ติดเชื้อโควิด 19 รักษาจํานวน 12 ราย และเตรียมเปิดโรงพยาบาลสนามที่อาคารใหม่ซึ่งยังไม่เปิดใช้งานอีก 100 เตียง เพื่อให้การดูแลรักษาเฉพาะผู้ติดเชื้อโควิด 19ที่ไม่มีอาการหรือมีอาการน้อยในจังหวัดนนทบุรี และจังหวัดข้างเคียง ได้รับรายงานจากนายแพทย์รุ่งฤทัย มวลประสิทธิ์พร นายแพทย์สาธารณสุขจังหวัดนนทบุรี ว่า จังหวัดนนทบุรีพบผู้ติดเชื้อเพิ่มขึ้น จํานวนสะสมตั้งแต่วันที่ 21 ธันวาคม 2563 จนถึงปัจจุบันรวม 132 คน ส่วนใหญ่เป็นแรงงานต่างด้าวที่เชื่อมโยงกับจังหวัดสมุทรสาคร รองลงมาคือตลาด โรงงาน และวัด ได้ปิด 3 ตลาดคือ ตลาดบางใหญ่ ตลาดบางบัวทอง และตลาดพิชัย อ.ปากเกร็ด ล่าสุดได้ตรวจค้นหาเชิงรุกผู้ขายใน 53 ตลาด รวม 3,500 คน ไม่พบผู้ติดเชื้อ
นายแพทย์เกียรติภูมิกล่าวต่อว่า การจัดตั้งโรงพยาบาลสนามเพื่อแยกตัวผู้ติดเชื้อทุกรายแม้จะไม่มีอาการ ซึ่งจะช่วยให้การป้องกันควบคุมโรคเป็นไปอย่างมีประสิทธิภาพ จากการตรวจเยี่ยมพบว่าได้เตรียมการเป็นอย่างดีมีระบบการควบคุมการแพร่กระจายเชื้อในโรงพยาบาล จัดเตียงผู้ป่วยเว้นระยะห่าง มีใช้ระบบเทคโนโลยีสารสนเทศในการพูดคุย ติดตามอาการขณะดูแลผู้ป่วย หากผู้ป่วยมีอาการรุนแรง หรือเอกซเรย์ปอดพบการติดเชื้อจะส่งต่อไปรับการรักษาในโรงพยาบาลพระนั่งเกล้า
ทั้งนี้ ในสถานการณ์โควิด 19 ระลอกแรก รพ.บางบัวทอง 2 ได้เปิดเป็นโรงพยาบาลเฉพาะด้านโรคโควิด 19แห่งแรกของประเทศไทย เมื่อวันที่ 17 มีนาคม 2563 และกลับมาให้บริการตามปกติ เมื่อวันที่ 1 พฤษภาคม 2563หลังจากทําความสะอาดฆ่าเชื้อตามมาตรฐานของกระทรวงสาธารณสุข และตรวจหาเชื้อโควิด 19 บุคลากรที่ดูแลผู้ป่วยด้วยวิธีRT-PCR ผลตรวจทั้ง 39 คนไม่พบเชื้อ
****************************** 7 มกราคม 2564
***********************************
รัฐบาลไทย-ข่าวทำเนียบรัฐบาล-รมว.วธ.เป็นประธานในพิธีวางพวงมาลาถวายราชสักการะ เนื่องในวันคล้ายวันสวรรคตพระบาทสมเด็จพระปิ่นเกล้าเจ้าอยู่หัว
วันพฤหัสบดีที่ 7 มกราคม 2564
รมว.วธ.เป็นประธานในพิธีวางพวงมาลาถวายราชสักการะ เนื่องในวันคล้ายวันสวรรคตพระบาทสมเด็จพระปิ่นเกล้าเจ้าอยู่หัว
รมว.วธ.เป็นประธานในพิธีวางพวงมาลาถวายราชสักการะ เนื่องในวันคล้ายวันสวรรคตพระบาทสมเด็จพระปิ่นเกล้าเจ้าอยู่หัว
วันที่ ๗ มกราคม ๒๕๖๔ เวลา ๐๘.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีวางพวงมาลาถวายราชสักการะ เนื่องในวันคล้ายวันสวรรคตพระบาทสมเด็จพระปิ่นเกล้าเจ้าอยู่หัว โดยมี นางยุพา ทวีวัฒนะกิจบวร ปลัดกระทรวงวัฒนธรรม นายกิตติพันธ์ พานสุวรรณ รองปลัดกระทรวงวัฒนธรรม ผู้บริหาร ข้าราชการ และเจ้าหน้าที่กระทรวงวัฒนธรรม เข้าร่วมพิธี ณ บริเวณสํานักการสังคีต โรงละครแห่งชาติ
รัฐบาลไทย-ข่าวทำเนียบรัฐบาล-ไอแบงก์ SpeedSend โอนเงินไวไปอาเซียนเริ่มต้น 75 บาท
วันพฤหัสบดีที่ 7 มกราคม 2564
ไอแบงก์ SpeedSend โอนเงินไวไปอาเซียนเริ่มต้น 75 บาท
ธนาคารอิสลามแห่งประเทศไทย (ไอแบงก์) ให้บริการโอนเงินด่วนระหว่างประเทศไปยังปลายทาง 8 ประเทศอาเซียน ด้วยระบบ SpeedSend แบบ Cash To Cash (โอนเงินสด-รับเงินสด) คิดค่าธรรมเนียมเริ่มต้น 75 บาท
ไอแบงก์ได้ให้บริการโอนเงินด้วยระบบ SpeedSend ในการโอนเงินด่วนรายย่อยระหว่างประเทศในรูปแบบการโอนเงินสดและรับเงินสด ไปยัง 8 ประเทศปลายทาง ได้แก่ อินโดนีเซีย ฟิลิปปินส์ เมียนมาร์ เวียดนาม กัมพูชา ลาว มาเลเซีย สิงค์โปร์ โดยลูกค้าสามารถทํารายการโอนเงินขั้นต่ําเริ่มต้นที่ 300 บาท และโอนเงินได้สูงสุด 300,000 บาท/คน/วัน ซึ่งคิดค่าธรรมเนียมสุดพิเศษ! ราคาเดียว 75 บาทต่อรายการ เริ่มตั้งแต่วันนี้-30 มิถุนายน 2564
ผู้สนใจสามารถใช้บริการได้แล้วตั้งแต่วันนี้เป็นต้นไป ที่ ไอแบงก์ ทุกสาขาทั่วประเทศ ยกเว้นสาขาเซ็นทรัลแอร์พอร์ตเชียงใหม่ สอบถามรายละเอียดเพิ่มเติมได้ที่ Ibank call Center โทร. 1302
รัฐบาลไทย-ข่าวทำเนียบรัฐบาล-พระบาทสมเด็จพระเจ้าอยู่หัวและสมเด็จพระราชินีฯ พระราชทานของเยี่ยมเจ้าหน้าที่สธ.
วันพฤหัสบดีที่ 7 มกราคม 2564
พระบาทสมเด็จพระเจ้าอยู่หัวและสมเด็จพระราชินีฯ พระราชทานของเยี่ยมเจ้าหน้าที่สธ.
พระบาทสมเด็จพระเจ้าอยู่หัวและสมเด็จพระราชินีฯ พระราชทานของเยี่ยมเพื่อเป็นกําลังใจแก่เจ้าหน้าที่กระทรวงสาธารณสุขในการควบคุมป้องกันโรคโควิด 19 และพระราชทานรถตรวจเชื้อชีวนิรภัยเพิ่มอีก 7 คัน ส่งลงพื้นที่เสี่ยง
พระบาทสมเด็จพระเจ้าอยู่หัวและสมเด็จพระราชินีฯ พระราชทานของเยี่ยมเพื่อเป็นกําลังใจแก่เจ้าหน้าที่กระทรวงสาธารณสุขในการควบคุมป้องกันโรคโควิด 19 และพระราชทานรถตรวจเชื้อชีวนิรภัยเพิ่มอีก 7 คัน ส่งลงพื้นที่เสี่ยง ปลัดกระทรวงสาธารณสุข ย้ําโรงพยาบาลสนามช่วยแยกผู้ติดเชื้อ ป้องกันการแพร่เชื้อต่อมีมาตรการเช่นเดียวกับโรงพยาบาล
วันนี้ (7 มกราคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี ทรงติดตามสถานการณ์โรคโควิด 19 อย่างใกล้ชิด มีความห่วงใยประชาชน และเจ้าหน้าที่ผู้ปฏิบัติงาน ได้พระราชทานของเยี่ยมให้แก่กระทรวงสาธารณสุข เพื่อเป็นขวัญและกําลังใจแก่บุคลากรทางการแพทย์ที่ดําเนินงานควบคุมป้องกันโรคโควิด 19 นํามาซึ่งความซาบซึ้งในพระมหากรุณาธิคุณ และพระราชทานรถเก็บตัวอย่างตรวจเชื้อชีวนิรภัยเพิ่มเติมอีก 7 คัน รวมเป็น 20 คัน ช่วยให้การตรวจหาเชื้อเชิงรุกในกลุ่มเสี่ยงทําได้อย่างรวดเร็ว และมีประสิทธิภาพยิ่งขึ้น
นายแพทย์เกียรติภูมิกล่าวต่อว่า สําหรับการจัดตั้งโรงพยาบาลสนามใน จ.สมุทรสาคร มีลักษณะเป็น Cohort Ward ดูแลผู้ติดเชื้อไม่มีอาการหรือมีอาการน้อย จากการค้นหาเชิงรุกและพบผู้ติดเชื้อจํานวนเพิ่มมากขึ้น ขณะนี้มีความต้องการอีกประมาณ 2-3 พันเตียง ทั้งนี้ ยืนยันว่าโรงพยาบาลสนามทุกแห่งดําเนินการตามมาตรฐานของกระทรวงสาธารณสุข มีความปลอดภัย เนื่องจากเชื้อโควิด 19 ติดต่อผ่านน้ํามูกน้ําลาย สามารถแพร่กระจายได้ในระยะ 2 - 5 เมตร การเว้นระยะห่างจึงมีความสําคัญ และจัดตั้งในบริเวณที่มีพื้นที่กว้างขวาง โปร่ง ห่างจากชุมชน และมีการจัดระบบต่างๆ ที่ได้มาตรฐานการป้องกันการแพร่กระจายเชื้อของโรงพยาบาล ทําให้ไม่แร่เพชื้อไปโดยกรมสนับสนุนบริการสุขภาพจะดูแลเรื่องโครงสร้างทางวิศวกรรม กรมอนามัยดูแลระบบสุขาภิบาลและอนามัยสิ่งแวดล้อมกรมควบคุมโรคดูแลระบบการควบคุมโรค กรมการแพทย์ดูแลรักษา โดยร่วมมือกับโรงเรียนแพทย์ (UHOSNET) ซึ่งขณะนี้ โรงพยาบาลรามาธิบดี และวชิรพยาบาลได้ส่งทีมมาช่วยที่โรงพยาบาลแล้ว โรงพยาบาลที่ต้องการความช่วยเหลือ รับการสนับสนุนเครื่องมือ ยา และเวชภัณฑ์ บุคลากรทางการแพทย์ ให้ประสานกรมการแพทย์และกรมสุขภาพจิต ส่งทีมเอ็มแคท ดูแลด้านจิตใจ รวมทั้งโรงพยาบาลในสังกัดกระทรวงสาธารณสุขได้มีการช่วยเหลือซึ่งกันและกัน
"การตั้งโรงพยาบาลสนามทุกแห่งมีความสําคัญมาก เนื่องจากเป็นการแยกกักตัวผู้ติดเชื้อ ป้องกันการแพร่เชื้อสําหรับสถานที่จัดตั้งนั้นทางจังหวัดจะเป็นผู้ดําเนินการ อาจขอใช้พื้นที่ของหน่วยงานรัฐอื่นหรือภาคเอกชนที่เห็นความสําคัญในเรื่องนี้ ส่วนการกักตัวผู้ติดเชื้อในโรงงาน (Factory Quarantine) ก็จะเข้าไปช่วยดูแลระบบต่างๆ ให้มีความปลอดภัย ทั้งการป้องกันการติดเชื้อ การส่งอาหารและน้ํา" นายแพทย์เกียรติภูมิกล่าว
******************************* 7 มกราคม 2563
**********************************
รัฐบาลไทย-ข่าวทำเนียบรัฐบาล-สธ.มอบของขวัญวันเด็ก “ตรวจหู...ให้รู้ว่าหนูได้ยิน” คัดกรองทารกแรกเกิดที่อายุไม่เกิน 6  เดือน
วันพฤหัสบดีที่ 7 มกราคม 2564
สธ.มอบของขวัญวันเด็ก “ตรวจหู...ให้รู้ว่าหนูได้ยิน” คัดกรองทารกแรกเกิดที่อายุไม่เกิน 6  เดือน
กระทรวงสาธารณสุข มอบของขวัญวันเด็ก 2564 ตรวจคัดกรองการได้ยินในทารกแรกเกิดที่มีภาวะเสี่ยงต่อการสูญเสียการได้ยินเพื่อป้องกันความพิการครบวงจร
การฟื้นฟู ใส่เครื่องช่วยฟัง และผ่าตัดฝังประสาทหูเทียมฟรี ที่โรงพยาบาลโครงการหลักประกันสุขภาพแห่งชาติ คาดมีกว่า 6 หมื่นราย
วันนี้ (7 มกราคม 2564) ที่อาคารเฉลิมพระเกียรติฯ 80 พรรษา มหาราชินี สถาบันสุขภาพเด็กแห่งชาติมหาราชินี กทม. ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นายแพทย์มานัส​ โพธาภรณ์ รองอธิบดีกรมการแพทย์ เปิดโครงการมอบของขวัญวันเด็กปี 2564 และให้สัมภาษณ์ว่า วันเด็กแห่งชาติปีนี้ กระทรวงสาธารณสุข จัดโครงการ “ตรวจหู...ให้รู้ว่าหนูได้ยิน” มอบเป็นของขวัญให้กับเด็กแรกเกิดทุกรายที่เกิดในปี 2564 ซึ่งองค์การอนามัยโลกประมาณว่า ร้อยละ 60 ของการสูญเสียการได้ยินแบบถาวรในเด็กอายุน้อยกว่า 5 ปี สามารถป้องกันได้ รัฐบาลจึงได้มอบชุดสิทธิประโยชน์เพิ่มสําหรับหลักประกันสุขภาพแห่งชาติ ให้เด็กไทยได้เข้าถึงบริการการตรวจการได้ยินมากขึ้น โดยการคัดกรองการได้ยินทารกทุกคนตั้งแต่แรกคลอด หากพบความผิดปกติได้รับการดูแลครบวงจร ตั้งแต่ตรวจวินิจฉัยและพบแพทย์ผู้เชี่ยวชาญ รับการรักษา ฟื้นฟู อย่างรวดเร็วใส่เครื่องช่วยฟัง หรือการผ่าตัดฝังประสาทหูเทียมฟรี เพื่อป้องกันการสูญเสียการได้ยิน ช่วยให้พัฒนาการด้านภาษา การพูด สื่อสารสมวัย และใช้ชีวิตอยู่ในสังคมได้ คาดว่าในปีนี้ประเทศไทยจะมีทารกแรกเกิดประมาณ 633,000 คน อาจพบเด็กที่มีปัญหาทางการได้ยินถึง 67,000 คน โรงพยาบาลที่เข้าร่วมโครงการสามารถเบิกค่าใช้จ่ายการตรวจคัดกรองการได้ยิน วินิจฉัย อุปกรณ์ประสาทหูเทียมชนิดชาร์จได้ และการผ่าตัดฝังประสาทหูเทียม ตามเกณฑ์การพิจารณาของแพทย์และสหวิชาชีพ
ด้านนายแพทย์มานัส​ โพธาภรณ์​ รองอธิบดีกรมการแพทย์ กล่าวว่า โครงการตรวจหู...ให้รู้ว่าหนูได้ยิน มีระยะเวลาตั้งแต่เดือนมกราคม - กันยายน พ.ศ. 2564 เน้นการตรวจคัดกรองทารกแรกเกิดเฉพาะที่มีภาวะเสี่ยงต่อการสูญเสียการได้ยินได้รับการตรวจให้ได้เป้าหมายมากกว่าร้อยละ 95 และดูแลต่อเนื่องจนได้รับการตรวจวินิจฉัยภายในอายุไม่เกิน 6 เดือน จนถึงการฟื้นฟูโดยใส่เครื่องช่วย และพิจารณาผ่าตัดฝังประสาทหูเทียม ตามลําดับ สําหรับกิจกรรมวันนี้ ประกอบด้วย นิทรรศการตรวจคัดกรองการได้ยินทารกแรกเกิด การตรวจวินิจฉัยการได้ยิน และการฟื้นฟูสมรรถภาพทางการได้ยิน การผ่าตัดประสาทหูเทียม พร้อมร่วมรับฟังประสบการณ์ของครอบครัวเด็กและความสําเร็จในการผ่าตัดประสาทหูเทียม
ทั้งนี้ กรมการแพทย์ เป็นผู้รับผิดชอบหลักร่วมกับกรมอนามัย กองบริหารการสาธารณสุข สํานักงานปลัดกระทรวงสาธารณสุข สํานักงานหลักประกันสุขภาพแห่งชาติ ได้ร่วมมือกับราชวิทยาลัยโสต ศอ นาสิกแพทย์แห่งประเทศไทย ราชวิทยาลัยกุมารแพทย์แห่งประเทศไทย ราชวิทยาลัยสูตินรีแพทย์แห่งประเทศไทย สมาคมโสตสัมผัสวิทยาและแก้ไขการพูดแห่งประเทศไทย ตั้งคณะทํางานจัดทําแนวทางการคัดกรองการได้ยินในทารกแรกเกิดแห่งประเทศไทย ซึ่งเป็นจุดเริ่มต้นการพัฒนาระบบการคัดกรองการได้ยินในทารกแรกเกิดให้มีมาตรฐานตั้งแต่ปี 2562 เป็นต้นมา
********************************** 7 มกราคม 2564
รัฐบาลไทย-ข่าวทำเนียบรัฐบาล-รมว.ดีอีเอสมั่นใจผลงานควบรวมประวัติศาสตร์  พร้อมชู NT รับภารกิจหนุนดิจิทัลภาครัฐและดูแลความมั่นคง
วันพฤหัสบดีที่ 7 มกราคม 2564
รมว.ดีอีเอสมั่นใจผลงานควบรวมประวัติศาสตร์  พร้อมชู NT รับภารกิจหนุนดิจิทัลภาครัฐและดูแลความมั่นคง
รมว.ดีอีเอสมั่นใจผลงานควบรวมประวัติศาสตร์  พร้อมชู NT รับภารกิจหนุนดิจิทัลภาครัฐและดูแลความมั่นคง
เมื่อวันที่7มกราคม2564นายพุทธิพงษ์ปุณณกันต์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานในการแถลงข่าวเปิดตัวบริษัทโทรคมนาคมแห่งชาติจํากัด(มหาชน) (National Telecom Public Company Limited : NT) โดยกล่าวย้ําว่า“ผมมีความตั้งใจที่จะสนับสนุนให้NTมีความแข็งแรงสามารถเป็นกลไกในการผลักดันนโยบายด้านดิจิทัลของภาครัฐในด้านต่างๆซึ่งเชื่อว่าจากศักยภาพขององค์กรที่ควบรวมทรัพยากรต่างๆร่วมกันทั้งสินทรัพย์โครงข่ายเทคโนโลยีบุคลากรที่มีอยู่จะสามารถรองรับและมีบทบาทในการช่วยขับเคลื่อนประเทศได้อย่างมีประสิทธิภาพ และสิ่งที่ผมยินดีอย่างยิ่งคือการควบรวมในครั้งนี้ เรายังสามารถดูแลพนักงานทุกคนได้เป็นอย่างดี ซึ่งจะส่งผลต่อกําลังใจและความมุ่งมั่นในการทํางานเพื่อให้บริการได้อย่างเต็มที่”ทั้งนี้รมว.ดีอีเอสมั่นใจผลงานควบรวมครั้งประวัติศาสตร์ พร้อมชูNTรับภารกิจหนุนดิจิทัลภาครัฐและดูแลความมั่นคงเชื่อมั่นประเทศลดการลงทุนซ้ําซ้อนและประชาชนได้รับประโยชน์เพิ่มชัดเจนทั้งนี้ภายในงานได้รับเกียรติจากหม่อมหลวงชโยทิตกฤดากร ประธานกรรมการNTและนาวาอากาศเอกสมศักดิ์ขาวสุวรรณ์รักษาการกรรมการผู้จัดการใหญ่NTนําคณะกรรมการผู้บริหารและพนักงานเข้าร่วมงานแถลงข่าวณห้องออดิทอเรียมสํานักงานใหญ่NTถนนแจ้งวัฒนะ
************
รัฐบาลไทย-ข่าวทำเนียบรัฐบาล-ปลัด พม. ห่วงใย พมจ. พื้นที่ 5 จังหวัดพื้นที่ควบคุมสูงสุดเข้มงวด ย้ำให้เจ้าหน้าที่ปฏิบัติงานด้วยความระมัดระวังและป้องกันตนเองให้ปลอดภัยจากโควิด-19
วันพฤหัสบดีที่ 7 มกราคม 2564
ปลัด พม. ห่วงใย พมจ. พื้นที่ 5 จังหวัดพื้นที่ควบคุมสูงสุดเข้มงวด ย้ําให้เจ้าหน้าที่ปฏิบัติงานด้วยความระมัดระวังและป้องกันตนเองให้ปลอดภัยจากโควิด-19
ปลัด พม. ห่วงใย พมจ. พื้นที่ 5 จังหวัดพื้นที่ควบคุมสูงสุดเข้มงวด ย้ําให้เจ้าหน้าที่ปฏิบัติงานด้วยความระมัดระวังและป้องกันตนเองให้ปลอดภัยจากโควิด-19
เมื่อวันที่ 6 ม.ค. 64 เวลา 16.30 น. ที่กระทรวงการพัฒนาสังคมและความมั่นคงของมนุษย์ (พม.) สะพานขาว กรุงเทพฯนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยภายหลังการประชุมทางไกลผ่านระบบดาวเทียม (VDO Conference) กับพัฒนาสังคมและความมั่นคงของมนุษย์จังหวัด (พมจ.) จังหวัด 5 จังหวัดที่ประกาศเป็นพื้นที่ควบคุมสูงสุดเข้มงวด ประกอบด้วย จังหวัดสมุทรสาคร ชลบุรี ระยอง จันทบุรี และตราด เพื่อสร้างขวัญกําลังใจให้กับเจ้าหน้าที่ที่ปฏิบัติงานในสถานการณ์การแพร่ระบาดของโรคโควิด-19 ระลอกใหม่
นางพัชรีกล่าวต่อว่า ตนได้เน้นย้ําให้เจ้าหน้าที่ทุกคนที่ลงพื้นที่ปฏิบัติงานให้ระมัดระวังและป้องกันตนเอง ให้ปลอดภัยจากเชื้อดังกล่าว เนื่องจาก พมจ. เป็นที่พึ่งของประชาชน จึงต้องดูแลประชาชนให้ผ่านพ้นวิกฤตนี้ไปให้ได้ พร้อมเน้นย้ําในพื้นที่ที่มีผู้รับบริการในสถานสงเคราะห์ต่างๆ ห้ามบุคคลภายนอกเข้าเยี่ยมหรือจัดกิจกรรมภายในสถานสงเคราะห์เด็ดขาด เพื่อป้องกันไม่ให้บุคคลภายนอกนําเชื้อไปติดผู้รับบริการภายในสถานสงเคราะห์ รวมทั้งเจ้าหน้าที่ที่ออกไปปฏิบัติภารกิจนอกสถานที่ เมื่อกลับถึงที่พักให้รีบทําความสะอาดร่างกายตามมาตรการทางสาธารณสุขอย่างเคร่งครัด ก่อนเข้าปฏิบัติหน้าที่ในสํานักงาน นอกจากนี้ ยังมอบหมายให้ พมจ. ทุกพื้นที่ จัดทํา work from home เพื่อแบ่งชุดในการทํางาน กรณีที่อาจมีผู้ติดเชื้อจะได้มีเจ้าหน้าที่ชุดสํารองไปปฏิบัติหน้าที่แทนได้อย่างทันต่อสถานการณ์ อีกทั้ง ให้จัดสถานที่พักสําหรับเจ้าหน้าที่ที่ปฏิบัติงาน เพื่ออํานวยความสะดวกให้เจ้าหน้าที่ไม่ต้องพะวงในเรื่องการเดินทางและความปลอดภัยในการแพร่เชื้อกับครอบครัวตนเอง และพร้อมสนับสนุนบุคลากร อุปกรณ์ป้องกัน ให้แก่พื้นที่ที่ต้องการสนับสนุนอย่างเร่งด่วน
นางพัชรีกล่าวเพิ่มเติมว่า จากข้อมูลศูนย์ช่วยเหลือสังคม สายด่วน 1300 ที่มีการจัดตั้งในทุกจังหวัด โทรที่ไหนติดที่นั่น ได้รับข้อมูลว่า ในพื้นที่ 5 จังหวัด มีประชาชนติดต่อเพื่อขอรับถุงยังชีพเพื่อใช้ในการดํารงชีวิตเป็นจํานวนมาก แต่เนื่องจากตามภารกิจของกระทรวง พม. ไม่สามารถจัดซื้อถุงยังชีพให้กับประชาชนได้ จึงขอให้สนับสนุนเป็นเงินสงเคราะห์สําหรับผู้ประสบปัญหาทางสังคมตามสภาพความเดือดร้อนของประชาชนในแต่ละครอบครัว ประกอบกับที่ผ่านมามีภาคธุรกิจเอกชน ได้นําถุงยังชีพมาบริจาคให้กับศูนย์รับบริจาคกระทรวง พม. และทางกระทรวง พม. ได้นําถุงยังชีพส่งต่อไปยังผู้ที่ได้รับความเดือดร้อนอย่างต่อเนื่อง สําหรับบรรเทาความเดือดร้อนให้กับประชาชนได้อย่างจริงจัง และในโอกาสนี้ กระทรวง พม. ขอเชิญชวนภาคธุรกิจเอกชนที่มีกําลังพร้อม สามารถร่วมบริจาคผ่านศูนย์รับบริจาคกระทรวง พม. ถนนกรุงเกษม แขวงมหานาค เขตป้อมปราบศัตรูพ่าย กรุงเทพมหานคร 10100 โทรศัพท์ 0 2306 8874 หรือ donation.m-society.go.th และสําหรับผู้ที่ได้รับความเดือดร้อนสามารถติดต่อขอความช่วยเหลือได้ที่ ศูนย์ช่วยเหลือสังคม สายด่วน 1300 ทั่วประเทศ
รัฐบาลไทย-ข่าวทำเนียบรัฐบาล-โฆษกรัฐบาลยืนยันไม่มีความผิด หากไม่ดาวน์โหลดแอปพลิเคชัน “หมอชนะ” สำหรับประชาชน 5 จังหวัดพื้นที่ควบคุมสูงสุดและเข้มงวด สามารถขอใบอนุญาตการเดินทางจากกำนัน ผู้ใหญ่บ้านในพื้นที่ได้
วันพฤหัสบดีที่ 7 มกราคม 2564
โฆษกรัฐบาลยืนยันไม่มีความผิด หากไม่ดาวน์โหลดแอปพลิเคชัน “หมอชนะ” สําหรับประชาชน 5 จังหวัดพื้นที่ควบคุมสูงสุดและเข้มงวด สามารถขอใบอนุญาตการเดินทางจากกํานัน ผู้ใหญ่บ้านในพื้นที่ได้
โฆษกรัฐบาลยืนยันไม่มีความผิด หากไม่ดาวน์โหลดแอปพลิเคชัน “หมอชนะ” สําหรับประชาชน 5 จังหวัดพื้นที่ควบคุมสูงสุดและเข้มงวด สามารถขอใบอนุญาตการเดินทางจากกํานัน ผู้ใหญ่บ้านในพื้นที่ได้
วันนี้ (7 ม.ค. 64) เวลา 14.00 น. ณ ทําเนียบรัฐบาล นายอนุชา บูรพชัยศรี โฆษกประจําสํานักนายกรัฐมนตรีชี้แจงสื่อมวลชนเกี่ยวกับมาตรการควบคุมการเดินทางเข้า-ออกระหว่างพื้นที่จังหวัด โดยเฉพาะพื้นที่ควบคุมสูงสุด 28 จังหวัดและพื้นที่ควบคุมสูงสุดและเข้มงวด 5 จังหวัด ได้แก่ สมุทรสาคร ชลบุรี ระยอง จันทบุรี และตราด จะต้องแสดงหลักฐานการได้รับอนุญาตการเดินทางข้ามจังหวัดจากเจ้าหน้าที่ในท้องที่ภูมิลําเนาของผู้เดินทาง โดยสามารถขอหลักฐานใบอนุญาตการเดินทางได้จากพนักงานเจ้าหน้าที่ที่เกี่ยวข้องหรือเจ้าหน้าที่ฝ่ายปกครองในพื้นที่ตนเอง เช่น กํานัน ผู้ใหญ่บ้าน ซึ่งไม่จําเป็นที่จะต้องเดินไปทางไปอําเภอหรือศาลากลางจังหวัด ทั้งนี้ เพื่ออํานวยความสะดวกแก่ประชาชนให้มากยิ่งขึ้น สําหรับพื้นที่อื่น ๆ คณะกรรมการโรคติดต่อประจําจังหวัดสามารถพิจารณากําหนดมาตรการเพิ่มเติมได้ตามความเหมาะสม ทั้งนี้ ขอความร่วมมือให้ประชาชนหลีกเลี่ยงการเดินทางข้ามจังหวัดหากไม่มีเหตุจําเป็น รวมทั้งขอความร่วมมือให้มีการ Work From Home ทั้งในหน่วยงานภาครัฐและภาคเอกชนด้วย
โฆษกประจําสํานักนายกรัฐมนตรียังชี้แจงถึงกรณีการติดตั้งแอปพลิเคชัน “หมอชนะ” เพื่ออํานวยความสะดวกให้ประชาชนในการตรวจสอบ ติดตาม ดูแล เมื่อมีการเดินทางไปยังที่ต่าง ๆ อย่างไรก็ตาม หากไม่สะดวกที่จะติดตั้งแอปพลิเคชัน “หมอชนะ” ก็สามารถจดบันทึกหรือชี้แจงแผนการเดินทางต่อเจ้าหน้าที่ตามด่านตรวจคัดกรองได้ อย่างไรก็ตาม หากพบว่ามีการปิดบังข้อมูลโดยเจตนาหรือหลีกเลี่ยงในการชี้แจงข้อเท็จจริง ที่อาจก่อให้เกิดการแพร่ระบาดของเชื้อไวรัสโควิด-19 จะถือว่าเป็นความผิด
โฆษกประจําสํานักนายกรัฐมนตรีกล่าวว่า การใช้เทคโนโลยีแอปพลิเคชัน “หมอชนะ” ทําให้ปัจจุบันการติดตาม Timeline การเดินทางของผู้ป่วยติดเชื้อไวรัสโควิด-19 มีความสะดวกรวดเร็วมากยิ่งขึ้น ดังนั้น จึงอยากให้ประชาชนดาวน์โหลดแอปพลิเคชัน “หมอชนะ” เพื่อจะได้รับข้อมูลโดยตรงหากเดินทางไปยังพื้นที่เสี่ยง พร้อมยืนยันว่า หากไม่มีการดาวน์โหลดติดตั้งแอปพลิเคชัน ไม่มีความผิด แต่อาจเกิดความยากลําบากในการตรวจสอบประวัติเดินทาง รวมทั้ง ยังจะไม่มีการละเมิดข้อมูลสิทธิส่วนบุคคลเนื่องจากกระทรวงดิจิทัลเพื่อเศรษฐกิจและสังคมจะมีการลบข้อมูลภายในระยะเวลาที่กําหนดด้วย
......................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก.คลังชี้แจงความชัดเจนเรื่องมาตรการเยียวยาจากคำสั่งปิดสถานที่เสี่ยงต่างๆ ขอให้มั่นใจประเทศไทยมี พื้นฐานทางเศรษฐกิจที่เข้มแข็ง
วันพฤหัสบดีที่ 7 มกราคม 2564
ก.คลังชี้แจงความชัดเจนเรื่องมาตรการเยียวยาจากคําสั่งปิดสถานที่เสี่ยงต่างๆ ขอให้มั่นใจประเทศไทยมี พื้นฐานทางเศรษฐกิจที่เข้มแข็ง
กระทรวงคลัง ชี้แจงความชัดเจนเรื่องมาตรการเยียวยาจากคําสั่งปิดสถานที่เสี่ยงต่างๆ ขอให้มั่นใจประเทศไทยมีพื้นฐานทางเศรษฐกิจที่เข้มแข็ง
เมื่อวันที่ 4 มกราคม 2564 นางสาวกุลยา ตันติเตมิท ผู้ตรวจราชการกระทรวงการคลัง รักษาราชการแทนผู้อํานวยการสํานักงานเศรษฐกิจการคลัง กระทรวงการคลัง กล่าวชี้แจงเกี่ยวกับความชัดเจนเรื่องมาตรการเยียวยาจากคําสั่งปิดสถานที่เสี่ยงต่าง ๆ เพื่อลดผลกระทบจากคําสั่งปิดกิจการชั่วคราว และไม่ให้กระทบกับเศรษฐกิจในวงกว้างของประเทศ ว่า ตามที่รัฐบาลได้ประกาศพื้นที่ควบคุมสูงสุด 28 จังหวัดนั้น เป็นการบริหารจัดการเพื่อควบคุมการระบาดของ COVID-19 ซึ่งเป็นแนวทางในการดูแลสาธารณสุขที่เพียงพอ และทําให้กิจกรรมทางเศรษฐกิจยังดําเนินต่อไปได้ โดยขอให้มั่นใจว่าประเทศไทยมีพื้นฐานทางเศรษฐกิจที่เข้มแข็ง มีนโยบายทางการเงินและนโยบายทางการคลังที่พร้อมจะดูแลและเยียวยาผู้ได้รับผลกระทบ รวมทั้งฟื้นฟูเศรษฐกิจไทยได้อย่างต่อเนื่อง ซึ่งกระทรวงการคลัง สํานักงบประมาณ สํานักงานสภาพัฒนาการเศรษฐกิจและสังคมแห่งชาติ และหน่วยงานที่เกี่ยวข้องได้ติดตามสถานการณ์ทางเศรษฐกิจและการระบาดอย่างใกล้ชิด และอยู่ระหว่างการพิจารณาจัดทํามาตรการเยียวยาผู้ได้รับผลกระทบจากการแพร่ระบาดของ COVID-19 ระลอกใหม่ ที่เหมาะสมต่อไป
ทั้งนี้ ภาครัฐมีแหล่งเงินทั้งในส่วนของเงินงบประมาณรายจ่ายประจําปี 2564 งบกลางรายการเงินสํารองจ่าย เพื่อกรณีฉุกเฉินหรือจําเป็นและรายการค่าใช้จ่ายในการบรรเทา แก้ไขปัญหา และเยียวยาผู้ได้รับผลกระทบจากการระบาดของโรคติดเชื้อไวรัสโคโรนา 2019 จํานวนกว่า 1.39 แสนล้านบาท และเงินกู้ตามพระราชกําหนดให้อํานาจกระทรวงการคลังกู้เงินเพื่อแก้ปัญหา เยียวยา และฟื้นฟูเศรษฐกิจและสังคม ที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563 ในส่วนที่เหลือ จํานวน 4.7 แสนล้านบาท (ข้อมูล ณ วันที่ 25 ธันวาคม 2563) และงบลงทุนรัฐวิสาหกิจประจําปีงบประมาณ 2564 จํานวน 2.9 แสนล้านบาท ที่จะดูแลและขับเคลื่อนเศรษฐกิจไทยได้ต่อไป
ส่วนกรณีมีกระแสข่าวกระทรวงการคลังจะมีมาตรการเยียวยาแจกเงิน 4,000 บาทนั้น ไม่เป็นความจริงแต่อย่างใด
-----------------------
รัฐบาลไทย-ข่าวทำเนียบรัฐบาล-​โฆษกรัฐบาลเผย ทำเนียบรัฐบาลจัดกิจกรรมวันเด็กแห่งชาติ 2564 แบบ New Normal    แพร่ภาพสารคดี ภาพยนตร์สั้น ผ่านสถานีวิทยุโทรทัศน์แห่งประเทศไทย ป้องกันการแพร่ระบาดของไวรัสโควิด-19
วันพฤหัสบดีที่ 7 มกราคม 2564
​โฆษกรัฐบาลเผย ทําเนียบรัฐบาลจัดกิจกรรมวันเด็กแห่งชาติ 2564 แบบ New Normal    แพร่ภาพสารคดี ภาพยนตร์สั้น ผ่านสถานีวิทยุโทรทัศน์แห่งประเทศไทย ป้องกันการแพร่ระบาดของไวรัสโควิด-19
​โฆษกรัฐบาลเผย ทําเนียบรัฐบาลจัดกิจกรรมวันเด็กแห่งชาติ 2564 แบบ New Normal    แพร่ภาพสารคดี ภาพยนตร์สั้น ผ่านสถานีวิทยุโทรทัศน์แห่งประเทศไทย ป้องกันการแพร่ระบาดของไวรัสโควิด-19
วันนี้ (7 ม.ค. 64) เวลา 14.30 น. ณ ทําเนียบรัฐบาล นายอนุชา บูรพชัยศรี โฆษกประจําสํานักนายกรัฐมนตรี แถลงต่อสื่อมวลชนเรื่องการจัดงานวันเด็กประจําปี พ.ศ. 2564 เพื่อป้องกันการแพร่ระบาดของไวรัสโคโรนา 2019 ในปัจจุบัน ซึ่งมีความจําเป็นต้องรักษาระยะห่าง ลดจํานวนคนมาร่วมงาน จึงขอเปลี่ยนแปลงการจัดกิจกรรมดังกล่าวเป็นการรวบรวมกิจกรรมในด้านต่าง ๆ จัดทําเป็นรูปแบบรายการถ่ายทอดให้แก่ประชาชน โดยในช่วงแรกนายกรัฐมนตรีได้พาชมห้องทํางาน และในช่วงที่สองได้ร่วมนั่งพูดคุยกับเยาวชนซึ่งเป็นตัวแทนที่อยากมีส่วนร่วมกับการดําเนินงานของรัฐบาล นอกจากนี้ยังมีการนําเสนอสารคดี ภาพยนตร์สั้น นิทานชุดคุณธรรม และกิจกรรมในส่วนของกระทรวงต่างๆ ทั้งนี้ สามารถติดตามรับชมได้ผ่านทางสถานีวิทยุโทรทัศน์แห่งประเทศไทย ในวันเสาร์ที่ 9 มกราคม 2564 ตั้งแต่เวลา 10.00 น. ถึง 11.30 น.
....................................
กลุ่มประชาสัมพันธ์และเผยแพร่ สํานักโฆษก